בן רוזנפילד

בנג'מין "בן" רוזנפילד (באנגלית: Benjamin "Ben" Rosenfield; נולד ב-1 באוגוסט 1992) הוא שחקן ומוזיקאי אמריקאי ממוצא יהודי.

 ביוגרפיה 
רוזנפילד נולד בעיר מונטקלייר, ניו ג'רזי. אביו, סטיבן רוזנפילד, הוא מורה לסטנדאפ ומייסד המכון האמריקאי לקומדיה בניו יורק. אמו, קייט רדווי רוזנפילד, היא שחקנית ומלמדת אלתור, ממשפחה מרקע נוצרי. לרוזנפילד יש אח צעיר אחד, נאט. רוזנפילד הוא ממוצא יהודי (מצד אביו), ואמר כי "פעם היה דתי למדי" למרות ה"אתאיזם" בקרב משפחתו. מוצא משפחת הוריו מאוקראינה, רומניה, דנמרק וסקוטלנד.

רוזנפילד למד בבית הספר התיכון גלנפילד, שם, בכיתה ח', גילם את טוביה בהפקה של "כנר על הגג". לאחר מכן למד בבית הספר התיכון מונטקלייר וסיים בשנת 2010.

 קריירה 

 משחק 
בשנת 2011 ערך רוזנפילד את הופעת הבכורה שלו בהפקת אוף-ברודוויי של המחזה "מבעד לזכוכית אפלה", לצד קארי מאליגן וכריס סרנדון. באוגוסט של אותה שנה פורסם כי רוזנפילד לוהק לגלם את טים באקלי בסרט הדרמה "Greetings from Tim Buckley". בסרט הופיעו בתפקידים הראשיים פן בדג'לי ואימוג'ן פוטס בשנה שלאחר מכן הוא גילם את "טומי שיל" בסרט התיעודי "Teenage", והצטרף לצוות השחקנים של אימפריית הפשע בתפקיד החוזר של וילי תומפסון, בנו של איליי (שיי ויגהאם). בעונה החמישית והאחרונה הוא הפך לשחקן קבוע בסדרה. לאחר מכן שיחק רוזנפילד בסרטים "Jamesy Boy" ובסרט "שיר אחד" בשנת 2014, לפני שתפקידו הראשי הראשון בסרט "אפלואנזה" (2014), בו כיכבו גם גרנט גאסטין וניקולה פלץ כמו כן בשנת 2014 הופיע רוזנפילד בתפקיד משנה בדרמת הפשע שנה קשוחה מאוד, לצד ג'סיקה צ'סטיין ואוסקר אייזק.
ימין|ממוזער|240x240 פיקסלים|רוזנפילד בפסטיבל מונטקלייר, 2016
בינואר 2015 לוהק רוזנפילד לתפקיד במחזה "The Nether" של ג'ניפר היילי בהפקת תיאטרון MCC, שהוצג בין 4 בפברואר ל-15 במרץ 2015 בתיאטרון לוסיל לורטל. לאחר מכן גילם רוזנפילד את דן מרסר בסרט הדרמה של האנה פידל "6 שנים", לצד טאיסה פרמיגה. הסרט הוקרן בבכורה עולמית ב-South by Southwest ב־14 במרץ 2015, והוא יצא בנטפליקס ב־18 באוגוסט 2015.

בהמשך היה לו תפקיד משנה בדרמה הקומית של וודי אלן "איש ללא היגיון", בכיכובם של חואקין פיניקס ואמה סטון. הסרט הוקרן לראשונה בפסטיבל קאן 2015 ויצא לבתי הקולנוע ב-17 ביולי 2015. לאחר מכן שיחק רוזנפילד בתפקיד ברטרם פלוסר (לצד לוגאן לרמן) בסרט הדרמה "התפכחות", עיבוד לספרו של פיליפ רות באותו שם משנת 2008, שהוקרן לראשונה בפסטיבל סאנדנס ב-24 בינואר 2016 ושוחרר לצפייה בבתי הקולנוע ב־29 ביולי 2016. כמו כן ב-2016, הוא כיכב לצד ריצ'רד ארמיטאג וזואי קאזאן באוף-ברודוויי במחזה "אהבה, אהבה, אהבה". רוזנפילד שיחק בסרט הדרמה "Person to Person", שהוקרן בבכורה בפסטיבל סאנדנס 2017. הוא גם לוהק לתפקיד סם קולבי בסדרת הטלוויזיה של דייוויד לינץ' "טווין פיקס".

בשנת 2017, רוזנפילד גילם את אלכס הולמס בהצגת הבכורה של אוף ברודוויי למחזהו של סיימון סטפנס "On the Shore of the Wide World". לאחר מכן הוא נראה בסרט הקומדיה "The Long Dumb Road" בבימוי האנה פידל.

בשנת 2019 שיחק בתפקיד ארון צ'רץ, בסרט "מיקי והדוב" שביימה אנאבל אטנאסיו. הסרט זכה לביקורות משבחות בפסטיבל קאן 2019.

בשנת 2020 כיכב רוזנפילד מול קייט בלאנשט בתפקיד ג'ון שלאפלי, במיני סדרה גברת אמריקה שהייתה מועמדת ל-10 פרסי אמי כולל הסדרה הטובה ביותר. בפברואר 2020 פורסם כי רוזנפילד לוהק לתפקיד הראשי בסרטה של האנה מארקס "מארק, מרי ואנשים אחרים".

 מוזיקה 
בדצמבר 2014 הוציא בן רוזנפילד מיני-אלבום שכותרתו "Field" והחל לנגן במופעים במועדונים ברחבי ניו יורק. בפברואר 2017 הוציא בן רוזנפילד אלבום באורך מלא שכותרתו "dum die" שיצא בבנדקמפ. השיר "מלאך בשמיים" מאלבומו של רוזנפילד שימש בפסקול הסרט "מיקי והדוב". בן רוזנפילד הקליט כמה שירים עם ג'ני לואיס לפסקול הסרט "שיר אחד".

 פילמוגרפיה 
 קולנוע 
 שנה סרט תפקיד הערות 2013 Greetings from Tim Buckley טים באקלי Teenage טומי שיל 2014 Jamesy Boy כריס סזריו Louder Than Words מייקל פרארי שיר אחד הנרי אליס אפלואנזה פישר מילר שנה קשוחה מאוד אלכס 2015 6 שנים דן מרסר איש ללא היגיון החבר של אפריל #1 Have Had אדם סרט קצר; גם תסריטאי ומפיק 2016 התפכחות ברטרם פלוסר 2017 Person to Person נהר 2019 Mickey and the Bear ארון צ'רץ2021You Mean Everything to Meניית'ן מארק, מרי וכמה אנשים אחרים מארק

 טלוויזיה 
 שנה סדרה תפקיד הערות 2013 Live from Lincoln Center אנוך סנו ג'וניור פרק: "Carousel" 2013–2014 אימפריית הפשע ווילי תומפסון 12 פרקים 2017 טווין פיקס סם קולבי 2 פרקים 2019 המשפחה: פונדמנטליזם ופוליטיקה באמריקה אח מיני-סדרה תיעודית של נטפליקס 2020 גברת אמריקה ג'ון שלאפלי מיני סדרה

 תיאטרון 
 שנה מחזה תפקיד מקום 2011 מבעד לזכוכית אפלה מקס אוף לברודוויי 2015 The Nether תיאטרון לוסיל לורטל, מחוץ לברודוויי 2016 אהבה אהבה אהבה ג'יימי אוף ברודוויי 2017 On the Shore of the Wide World אלכס הולמס אוף ברודוויי

 מועמדויות לפרסים 
 שנה ארגון קטגוריה עבודה תוצאה 2013 פרס גילדת שחקני המסך ביצוע יוצא מן הכלל של אנסמבל בסדרת דרמה אימפריית הפשע 

קישורים חיצוניים

 הערות שוליים 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מוזיקאים אמריקאים
קטגוריה:אמריקאים ממוצא אוקראיני-יהודי
קטגוריה:אמריקאים שנולדו ב-1992